| Arrest donné pour le conte contre l'evesque d'Evreux a cause de CERTAINS CHEMINS ESTANS EN LA VILLE D'EVREUX | Philippus , Dei gratia , Francorum et Navarre rex , universis presentes litteras inspecturis , salutem . Notum facimus quod , cum super debato moto inter karissimum patruum et fidelem nostrum Ludovicum comitem Ebroicensem , ex una parte , ac dilectum et fidelem nostrum episcopum Ebroicensem , ex altera , ratione justicie alte et basse quorumdam cheminorum ville Ebroicensis inter feoda dicti episcopi existencium , dominus genitor noster debato predicto ad manum suam tanquam superioris posito super debato et qualiter utraque pars dicta justicia usa fuerat specialiter postquam dictus comitatus eidem eidem comiti per dictum dominum genitorem nostrum fuerat assignatus mandasset veritatem diligenter inquiri procuratoresque dictarum partium coram comissariis super hoc deputatis suos articulos super dicta justicia tradidissent , videlicet procurator dicti episcopi ad finem proprietatis et saisine dicte justicie et procurator dicti comitis ad finem saisine solum modo tendentes nisi per dictum dominum genitorem nostrum seu ejus curiam interpretatum foret quod virtute dicte comissionis dicti comissarii deberent inquirere tam super saisinam quam super proprietatem debati predicti . In quo casu dictos articulos idem procurator dicti comitis etiam ad finem proprietatis scita premitus interpretatione predicta se tradere dicebat posteaque dictus comes litteras obtinuisset a dicto domino genitore nostro in quibus mandabatur dictis comissariis ut in premissis super saisina predicta inquirerent primitus veritatem et inquestam per eos super hujus modi saisina factam curie nostre remittentur ut curia nostra super hoc ulterius secundum juris ordinem quod foret rationabile ordinaret virtute quarum comissionis et litterarum predicti comissarii in dicto negocio procedentes . Inquestam super hoc perfectam ad nostram curiam remiserunt . Qua inquesta partibus auditis curie nostre traditta et per eam recepta ad judicandum ad illum finem ad quem judicari deberet dicto episcopo requirente predictam inquestam tam super saisina quam super proprietate dicte justicie judicari predicti comitis procuratore ex adverso dicente inquestam ad finem saisine tatum mode debere judicari . Curia nostra dictam inquestam fecit aperiri et videri ad illum finem quod per ejus processum videretur ad quem finem ipsa inquesta judicari deberet . Qua vissa ad finem predictum ipsa curia nostra dictam inquestam ad finem saisine solum modo videri precepit visa igitur dicta inquesta et diligenter examinata ad finem saisine dicte justicie ut premissum est quia per eam repertum , est quod dictus comes super saisina justicie dictorum cheminorum de quibus est contencio et quorum justicia ad manum regiam tamquam superiorem fuit posita propter debatum predictum melius et plenius et per plura et meliora expleta intencionem suam quam dictus episcopus probavit per ejusdem curie nostre judicium dictum fuit dictum fuit predictum comitem esse et tempore debati predicti fuisse ac debere remanere in saisina predicte justicie dictorum cheminorum et eum per nos deffendi debere in saisina predicta . Et quod impedimentum per dictum episcopum et ejus gentes appositum in predictis necnon et manus nostra ibidem propter debatum predictum apposita amovebuntur et quod quidem prisionarius per gentes dicti comitis captus in dicto loco contencioso qui prisonarius rescussus fuit gentibus ipsius comitis per gentes dicti episcopi occasione cujus rescusse ortum fuit predictum debatum et qui prisionarius propter debatum partium fuit ad manum nostram positus ad manum dicti comitis reponetur dictamque rescussam idem episcopus predicto comiti emendabit salva etiam super hoc eidem episcopo questione proprietatis . In cujus rei testimonium presentibus nostrum fecimus apponi sigillum . Actum Parisius , in Parlamento nostro in curia , mercurie ante Pascha , anno Domini M CCC sexto decimo .